Dragi učenici, dragi roditelji!

Želimo vam svima puno uspjeha, zdravlja i lijepih trenutaka u novoj školskoj i nastavnoj godini.

Radujemo se vašem dolasku u školu nakon ljetnog odmora.

Posebno pozdravljamo naše nove učenike i učenike prvih razreda i molimo vas sve da pripazite na njih i u školi i na putu do škole ili kuće.

Želimo s vama podijeliti nekoliko važnih obavijesti i informacija na samom početku nastave.

Prvi dan nastave bit će vam tijekom prvog i drugog nastavnog Sata razrednika podijeljen raspored sati, udžbenici i radni materijali.

Ove školske godine, veliki odmor (nakon drugog školskog sata), trajat će 20 minuta - od 9.35 do 9.55.

Raspored sati i raspored učionica su jako bitni i molimo vas sve da ih se pridržavate.

Svaki razrednik i predmetni učitelj obavijestit će vas na vrijeme o eventualnim izmjenama rasporeda.

Molimo vas da budete vrlo oprezni i pazite na kretanje po hodnicima i stubištu, kako ne bi nastajale nepotrebne gužve: krećite se mirno i bez naguravanja.

Slušajte svoje učitelje i pitajte sve što vam možda nije jasno- za svako pitanje postoji odgovor.

Za vrijeme nastave i tijekom boravka u školi i dalje nije dozvoljena upotreba mobitela i pametnih satova.

Također, nije dozvoljeno u školu dolaziti električnim romobilima.

Osobito oprezni i pažljivi trebate biti putem do škole i kuće.

Karlovačka policija pojačano će osiguravati i pratiti sve sudionike u prometu, osobito upravo u blizini škole i putem do škole.

Našim osmašima, njihovim razrednicima i učiteljima u pedagoškoj pratnji želimo sretan put, lijepo vrijeme i ugodan boravak na njihovoj ekskurziji!

Čuvajte se i pazite jedni na druge! Vidimo se u ponedjeljak!